

CRNA GORA

**O P Š T I N A N I K Š I Ć**

*Sekretarijat za kulturu, sport, mlade i socijalno staranje*

Broj: 08-032-sl.

Datum: 01.12.2022. godine

Na osnovu čl. 22 i 23 Odluke o finansiranju sporta („Službeni list CG - Opštinski propisi“, broj 38/14), Sekretarijat za kulturu, sport, mlade i socijalno staranje Opštine Nikšić, raspisuje

***JAVNI POZIV***

***ZA IZBOR NAJBOLjIH SPORTISTA/SPORTSKIH RADNIKA NIKŠIĆA***

***ZA 2022. GODINU***

Sekretarijat za kulturu, sport, mlade i socijalno staranje Opštine Nikšić – Sektor za sport i Sekcija sportskih novinara iz Nikšića nastavljajući višedecenijsku tradiciju i ove godine će dodijeliti nagrade za najbolja sportska ostvarenja sportskih organizacija i pojedinaca iz Nikšića u 2022. godini, i to:

* ***Najuspješnijoj sportskoj organizaciji u 2022. godini;***
* ***Najuspješnijem sportisti;***
* ***Za deset najboljih sportista po sportskim disciplinama;***
* ***Najuspješnijem treneru;***
* ***Najperspektivnijem sportisti/sportiskinji (pioniri);***
* ***Najuspješnijem mladom sportisti/sportiskinji (kadeti, juniori);***
* ***Najuspješnijem sportisti/sportiskinji paraolimpijcu;***
* ***Najuspješnijem sportisti/sportiskinji u kategoriji sportista sa invaliditetom;***
* ***Najuspješnijem pedagogu fizičke kulture;***
* ***Najboljem društveno sportskom radniku;***
* ***Najboljem pojedincu u sportskoj rekreaciji;***
* ***Najboljem sportskom novinaru/novinarki.***

Predloge za pomenute nagrade mogu dostaviti pojedinci, nevladine organizacije i sportske organizacije, u periodu od 5. do 19. decembra 2022. godine.

Pristigle predloge će razmatrati Komisija za dodjelu priznanja koja će biti sastavljena od predstavnika Sekretarijata za kulturu, sport, mlade i socijalno staranje – Sektor za sport, predstavnika sportskih novinara i predstavnika JP Sportski centar Nikšić.

Uz predloge treba dostaviti i obrazloženje od ranga takmičenja do ostvarenih rezultata i navesti sve elemente koji mogu bitno uticati na konačan izbor.

Predlozi se dostavljaju preko Građanskog biroa Opštine Nikšić ili putem pošte na adresu: ul. Njegoševa br. 18, u zatvorenoj koverti na kojoj treba naznačiti: Prijava za izbor najboljih sportista/kinja i sportskih radnika Nikšića za 2022. godinu, primalac: Opština Nikšić - Komisija za dodjelu priznanja.

Neblagovremeni predlozi, kao i predlozi bez obrazloženja neće se razmatrati.

Dodatne informacije i obavještenja mogu se dobiti u Sekretarijatu za kulturu, sport, mlade i socijalno staranje – Sektor za sport, ul. Dragice Pravice bb ili na telefon 040/243-951.

***Napomena:***

Sportsko-rekreativna društva svoje predloge dostavljaju Društvu za sportsku rekreaciju “Veterani” (Sportski centar), a DSR “Veterani” će svoj predlog dostaviti preko Građanskog biroa Opštine Nikšić.

Školska sportska društva i aktivi profesora fizičkog vaspitanja osnovnih i srednjih škola svoje predloge takođe dostavljaju preko Građanskog biroa Opštine Nikšić.

 S E K R E T A R

 Dejan Ivanović,s.r.